ร้านก๋วยเตี๋ยว “ท่าสยาม” ร้านนี้มีมากมายให้เราหาทานกันได้ตามห้างสรรพสินค้าชั้นนำนะ ซึ่งด้วยเป็นร้านก๋วยเตี๋ยวที่มีการตกแต่งน่านั่ง อาหารเร็ว ราคาไม่ถือว่าแพงมาก รสชาติดีก็เลยมีการขยับขยายสาขากันเยอะเลยนะ อย่างสาขานี้ที่ Central Bangna ค่ะ  ตั้งอยู่ที่ชั้น 5 ค่ะ สำหรับบรรยากาศร้าน “ท่าสยาม” นี้ เค้าตกแต่งเน้นบรรยากาศแบบออกแนวย้อนยุคหน่อยค่ะ ทั้งเก้าอี้ โต๊ะ เน้นเป็นเฟอร์นิเจอร์ไม้ๆ ค่ะ ส่วนเมนูนั้นหลักๆ จะเน้นเป็นเมนูเส้นๆ ค่ะอย่างพวกก๋วยเตี๋ยวต้มยำโบราณ ก๋วยเตี๋ยวเนื้อ ก๋วยเตี๋ยวน้ำตก เย็นตาโฟ หรือจะเป็นเมนู “มาม่าโฟแห้งต้มยำทะเล” เมนูนี้ก็เป็นหนึ่งในเมนูแนะนำค่ะ เพราะเค้าผัดมาแบบเข้มข้น รสชาติกลมกล่อม อร่อยค่ะ ส่วนวันนี้เราสั่งมากับเมนู “เล็กแห้งเอ็นเนื้อ” ค่ะ ชามนึงเสริฟมาไม่ใหญ่มาก เอาจริงๆ หากหิวๆ ชามเดียวไม่อิ่มนะ ต้องสั่งเป็นของทานเล่นเพิ่มเอานะ ส่วนเรื่องรสชาติก๋วยเตี๋ยวเค้า ปรุงออกมาก็ถือว่าอร่อยใช้ได้ค่ะ แต่ที่เราชอบมาทานร้านนี้เพราะอาหารเร็วค่ะ ไม่ต้องรอนานดี พนักงานบริการดี โอเคเลยค่ะ